PMIndiaData/PMIndiaSum huggingface dataset:
প্রধান মন্ত্রীনা ১৮শুবা ইন্দিয়া-এসিয়ন সম্মিত্তা কো-চেয়র ওইনা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি হৌজিক এসিয়নগী চেয়র ওইরিবা ব্রুনৈগী হিজ মেজেস্তী সুল্তান হাজি হাসানাল বোলকানা বার্তোন তৌরক্তুনা ১৮শুবা ইন্দিয়া-এসিয়ন সম্মিত্তা শরুক য়াখ্রে। সম্মিত অসি ভর্চুএল ওইনা পাংথোকপনি অমসুং এসিয়ন মেম্বর স্তেতশিংদগী লুচিংবশিং শরুক য়াবা উবা ফংলি. ইন্দিয়া-এসিয়নগী পার্তনরশীপ্তা ৩০শুবা কুমওনগী মাইলস্তোন উৎলদুনা, লুচিংবশিংনা ২০২০গী চহি অসিবু ইন্দিয়া-এসিয়ন ফ্রেন্দশীপ ওইবা চহি হায় লাওথোকখ্রে। প্রধান মন্ত্রীনা ইন্দিয়াগী এক্ত ইস্ত পোলিসী অমসুং ইন্দো-পেসিফিক মিৎয়েংদা হেন্না চাওবা পান্দম অমদা এসিয়নগী মরুওইবশিং পন্দুনা হায়খি। এসিয়ন আউতলুক ফোর দ ইন্দো-পেসিফিক (এ.ও.আই.পি.) অমসুং ইন্দিয়াজ ইন্দো-পেসিফিক ওসিন ইনিসিএতিব (আই.পি.ও.আই.) অনিগী মরক্তা সাইনর্জী শাগৎলদুনা, পি.এম. অমসুং এসিয়নগী লুচিংবশিংনা ইন্দিয়া-এসিয়নবু রিজন অসিদা পিস, স্তাবিলিতী অমসুং প্রোসপরিতীগী মতেং পীনবা অসিগী জোইন্ত স্তেতমেন্ত লৌবা অসিবু তরাম্না ওকখি। কোবিদ-১৯গী মথক্তা, প্রধান মন্ত্রীনা রিজন অসিদা ইন্দিয়ানা লায়চৎ অসিবু লান্থেংননবা হোৎনখিবা অদুবু উৎখি অমসুং হিরম অসিদা এসিয়ন্না মতেং পাংনবা লৌখিবা খোঙথাংশিংবু হন্না পনখি। ইন্দিয়ানা ম্যানমারগীদক্তা এসিয়ন হ্যুমেনিতরিয়ন ইনিসিএতিবতা য়ু.এস.দি. ২০০,০০০গী শেনফম ওইগদবা মেদিকেলগী পোৎলমশিং মতেং পাংখি অমসুং এসিয়ন কোবিদ-১৯ রেস্পোনজ ফন্দগীদমক মিল্লিয়ন ১ মতেং তৌখি। লুচিংবশিংনা ফিজিকেল, দিজিতেল অমসুং মী অমদগী অমদা য়াওনা পাক চাউনা ইন্দিয়া-এসিয়ন শমন্নবা মিয়েংশিং থমখি। ইন্দিয়া-এসিয়নগী কলচরেল কন্নেক্তিবিতী হেন্না মপাঙ্গল কনখৎনবা, প্রদান মন্ত্রীনা এসিয়ন কলচরেল হেরিতেজ লিস্ত লিংখৎপদা মতেং পীনবা লাওথোকখ্রে। ত্রেদ অমসুং ইনভেস্তমেন্তদা, মহাক্না দাইবরসিফিকেসন অমসুং কোবিদ মতুংগী রিকভরীগীদমক সপ্লাই চেন হেন্না পীনবা অমসুং হিরম অসিদা ইন্দিয়া-এসিয়ন এফ.তি.এ. হেন্না ফবা অনৌবা অমা শেমগৎনবগী মরুওইবা পীখি। এসিয়নগী লুচিংবশিনা ভারতপু কোবিদ-১৯ মনুংদা ভেক্সিন ফংহনদুনা মফম অসিদা থাজবা পার্নর অমা ওইনা থৌদাং কয়া অমা লৌখিববু থাগৎপা ফোংদোকখি। মখোয়না ইন্দো-পেসিফিক্তা মরুওইবা পীদুনা এসিয়ন্দা ইন্দিয়ানা মতেং তৌরিবা অসিবু তরাম্না ওকখি অমসুং জোইন্ত স্তেতমেন্তগী খুৎথাংদা রিজন অসিদা হেন্না চাউবা মতেং অমা পীরক্নবা ঙাইদুনা লৈরি। খন্নবা অসিদা খা-চাইনা সমুদ্র অমসুং তেরোরিজম য়াওনা রিজন অমসুং মালেমগী ওইবা মান্নবা হিরমশিং য়াওরি। নাকন অনিনা অখন্ননা য়ু.এন.সি.এল.ও.এস.দা ইন্তর্নেস্নেল লোদা লৌনবা রুলসতা য়ুমফম ওইবগী মরুওইবশিংসু পীখি। লুচিংবশিনা খা চাইনাগী শমুদ্রদা পিস, স্তাবিলিতী, সেফতী অমসুং সেক্যুরিতী পীনবা নেবিগেসন অমসুং ওভরফ্লাইত্তা অপনবা পীদবদা মরুওইবা পীখি। ইন্দিয়া অমসুং এসিয়ন্না হেন্না চেৎশিনবা, হেন্না কনশিনবা অমসুং মখল কয়াগী মরী থম্নবা হায়নখি অমসুং ১৮শুবা ইন্দিয়া-এসিয়ন সম্মিতনা মসিগী মরী অসিদা য়েংশিন্নবগী খুদোংচাবা অমা পীবা অমসুং তুংদা ইন্দিয়া-এসিয়াগী স্ত্রাতেজিক পার্তনরশিপপু অৱাংবা থাক্তা পুখৎনবগী লম্বী অমা পীনবা খন্নখি।
প্রধান মন্ত্রীনা ভারতকী হান্নগী প্রধান মন্ত্রী, ইন্দিরা গান্ধীগী মপোক কুমওন্দা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ভারতকী হান্নগী প্রধান মন্ত্রী, ইন্দিরা গান্ধীগী মপোক কুমওন্দা ইকায় খুম্নবা উৎখ্রে। প্রধান মন্ত্রীনা অসুম্না ত্বীত তৌখি: “ঐখোয়গী হান্নগী প্রধান মন্ত্রী, শ্রীমতি ইন্দিরা গান্ধীগী মপোক কুমওন্দা ঐহাক্না ইকায় খুম্নবা উৎচরি”।
মন্ত্রীমন্দলনা জিওসিংক্রোনস সেতলাইৎ লোঞ্চ ভেহিকল (জি.এস.এল.ভি.)গী ৪শুবা ফেজ মখা চত্থবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০২১-২০২৪ মতমগী মনুংদা জি.এস.এল.ভি. ফ্লাইৎ মঙা য়াওবা হৌজিক চত্থরিবা জি.এস.এল.ভি.গী ৪শুবা ফেজ মখা চত্থবদা অয়াবা পীখ্রে। জি.এস.এল.ভি. প্রোগ্রাম – ৪শুবা ফেজ অসিনা জিও-ইমেজিং, নেভিগেসন, দেতা রিলে কম্যুনিকেসন অমসুং স্পেস সাইন্সকীদমক তোন ২গী সেতলাইৎশিং থাগৎপা ঙমহল্লগনি। চাদিং: অপুনবা মথৌ তারিবা শেনফম অসি লুপা কোতি ২৭২৯.১৩নি অমদি মসিদা জি.এস.এল.ভি. ভেহিকলশিং, চংদবা য়াদবা খুদোংচাবশিং হেঙ্গৎহনবা, প্রোগ্রাম মেনেজমেন্ত, অমসুং হৌজিক চত্থরিবা জি.এস.এল.ভি. প্রোগ্রাম মখা চত্থবগী পান্দম অদু ফংনবগীদমক মথৌ তাবা অহেনবা ফন্দগা লোয়ননা লোঞ্চ কেম্পেনগী মমলশিং য়াওরি। কান্নবশিং: জি.এস.এল.ভি. প্রোগ্রাম মখা চত্থবা – ৪শুবা ফেজ অসিনা ক্রিতিকেল সেতলাইৎ নেভিগেসন সর্বিসেস, ইন্দিয়ন হ্যুমেন স্পেসফ্লাইৎ অমসুং মার্সতা মথংগী ইন্তর্প্লানেতরী মিসন প্রোগ্রামদা মতেং পাংনবগীদমক দেতা রিলে কম্যুনিকেসন পীনবগীদমক সেতলাইৎ থাগৎপদা মথৌ তাবশিং অদু ফংহল্লগনি। মসিনা ভারতকী ইন্দস্ত্রীদসু পোত্থোক মখা তানা পুথোকহল্লগনি। ইমপ্লিমেন্তেসন স্ত্রাতেজী অমসুং তার্গেৎশিং: জি.এস.এল.ভি. প্রোগ্রাম মখা চত্থবা – ৪শুবা ফেজ অসিনা ভারতকী ইন্দস্ত্রীনা চাউনা শরুক য়াবগা লোয়ননা চহী অমদা লোঞ্চ অনি ফাওবগী ফ্রিক্বেন্সী অমদা সেতলাইৎশিং থাগৎপগী তাল্লিবা দাবী অদু ফংহল্লগনি। ওপরেস্নেল ফ্লাইৎ পুম্নমক ২০২১-২৪গী মতমগী মনুংদা মপুংফানা লোইশিনগনি। চাউনা থেংনরিবশিং: জি.এস.এল.ভি. মথৌ পাংথোকহনবনা কম্যুনিকেসন অমসুং মেতিওরোলোজিকেল সেতলাইৎশিংগীদমক তোন অনিগী ওইবা ক্লাসকী সেতলাইৎশিং লৈবাক অসিনা মশা মথন্তা থাগৎপা ঙমহল্লগনি। জি.এস.এল.ভি. প্রোগ্রাম মখা চত্থবা অসিনা মথংগী চারোলগী নেভিগেসন সেতলাইৎশিং, দেতা রিলে কম্যুনিকেসন সেতলাইৎশিং অমসুং ইন্তর্প্লানেতরী মিসনশিং য়াওনা লৈবাক্কী মথৌ তাবশিংগীদমক মান্নবা সেতলাইৎশিং মরোমদোম থাগৎপা ঙমহল্লগনি। য়ুম্ফম: জি.এস.এল.ভি.না জিওসিংক্রোনস ত্রান্সফর ওর্বিৎ (জি.তি.ও.)তা তোন অনিগী ক্লাসকী সেতলাইৎশিং মনিং তম্না শিজিন্নবা ঙমহল্লগনি। মসিনা মথংগী চারোলগী লোঞ্চ ভেহিকল জি.এস.এল.ভি. এম.কে-IIIগীদমক হাই থ্রস্ত ক্রায়োজেনিক ইঞ্জিন অমসুং থাক অমা শেমগৎনবগী লম্বী অমা শেম্লগনি। হন্দক্তা ২০১৮গী দিসেম্বর ১৯দা জি.এস.এল.ভি.-এফ ১১ মায় পাক্না থাগৎখিবগা লোয়ননা, জি.এস.এল.ভি.না নেস্নেল সেতলাইৎ ১০ মায় পাক্না মখোয়গী ওর্বিৎতা থমখ্রে। ইন্দিজেনস ক্রায়োজেনিক অপ্পর স্তেজগা লোয়ননা জি.এস.এল.ভি.না কম্যুনিকেসন, নেভিগেসন অমসুং মেতিওরোলোজিকেল সেতলাইৎশিংগীদমক মতিকচাবা লোঞ্চ ভেহিকল অমা মশা মথন্তনা পুথোকখ্রে অমদি মখা তারকপা ইন্তর্প্লেনরী মিসনগীদমকসু খোংথাং লৌখৎলি। জি.এস.এল.ভি. প্রোগ্রাম মখা চত্থরকপা অসি ২০০৩দা অহানবা ওইনা সেঙ্কসন তৌখি, অমদি ফেজ অনি মপুং ফানা পায়খৎখ্রে। অহুমশুবা ফেজ অসি মখা চত্থরি অমদি ২০২০-২১গী মরিশুবা শরুক্তা মপুংফানা লোইশিন্নবা পান্দম থম্লি।
প্রধান মন্ত্রীনা ফেব্রুৱারী ১৬তা তেরিগী ৱর্ল্দ সস্তেনেবল দিভেলপমেন্ত সম্মিৎ হৌদোকপগী থৌরমদা ৱাহৌদোক্কী ৱা ঙাংগনি

প্রধান মন্ত্রী, শ্রী নরেন্দ্র মোদীনা ফেব্রুৱারী ১৬কী নুমিদাংগী চাউরাকপা পুং ৬ তাবা মতমদা দি ইনর্জী অমসুং রিসোর্সেস ইন্সতিত্যুৎ (তেরি)গী ৱর্ল্দ সস্তেনেবল দিভেলপমেন্ত সম্মিৎ হৌদোকপগী থৌরমদা ৱাহৌদোক্কী ৱা ঙাংগনি। ৱর্ল্দ সস্তেনেবল দিভেলপমেন্ত সম্মিৎ হায়বসি তেরিগী চহি খুদিংগী পাংথোকপা ফ্লেগশিপ থৌরম অমনি। হন্দক্কী সম্মিৎকী থীম অসিনা ‘নিংহন্নবা লৈতবা গ্রহ অমগী মাইকৈদাঃ তুং কোইনা চৎপা অমসুং কান্নবা পীবা তুংগী মতম অমা শোইদনা ওইহনবা’ হায়বসিনি। সম্মিৎ অসিনা অইং-অশা হোংবা, পোত্থোক পুথোকপগী থৌওংনা তুং কোইনা চৎপা, ইনর্জী ত্রাঞ্জিসন, গ্লোবেল কম্মন্স অমসুং রিসোর্স সেক্যুরিতী য়াওনা তোঙান-তোঙানবা পাক শল্লবা হীরম কয়াগী মতাংদা খন্ন-নৈনগনি। ফেব্রুৱারী ১৬তগী হৌগদবা নুমিৎ হুম্নি চুপ্না পাংথোক্কদবা সম্মিৎ অসিদা দোমিনিকান রিপব্লিক্কী রাস্ত্রপতি, শ্রী লুইস অবিনাদের, কোওপরেতিব রিপব্লিক ওফ গুয়ানাগী রাস্ত্রপতি, দাঃ মোহম্মদ ইর্ফান অলি, য়ুনাইতেদ নেসন্সকী দেপ্যুতী সেক্রেতরী জেনেরেল, কুমারী অমিনা জে. মোহম্মদ, তোঙানবা ইন্তরগবর্নমেন্তেল লুপশিংগী মকোক থোংবা, লৈবাক দজন অমা হেনবগী মন্ত্রী/ইনভোই অমসুং লৈবাক ১২০গী মীহুৎশিংনা শরুক য়াগনি।
স্বিদেনগী প্রধান মন্ত্রীগা লোয়ননা পাঙথোকখিবা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোদীনা ২শুবা ইন্দিয়া-নোর্দিক সম্মিৎকী মনুংদা কোপেনহেগন্দা স্বিদেনগী প্রধান মন্ত্রী ঐচ.ই. মিস মেগদালেনা এন্দরসনগা মীফম পাঙথোকখ্রে। মসি লুচিংবা অনি অসিগী মরক্তা পাঙথোকপা অহানবা মীফমনি। মান্নবা ৱাখল্লোনশিং; মপাঙ্গল কনবা বিজিনেস, ইনভেস্তমেন্ত অমসুং আর এন্দ দিগী মরীশিং; অমসুং মালেমগী শান্তি, ঙাকশেল অমসুং চাউখৎ-থৌরাংগী মান্নবা থৌশিলদা য়ুম্ফম ওইরগা ভারত অমসুং স্বিদেনগী মতম শাংলবা অনকপা মরীশিং লৈনৈ। ইনোবেসন, তেক্নোলোজী, ইনভেস্তমেন্ত অমসুং আর এন্দ দি কোল্লাবোরেসনশিংনা মতমগা চুনরবা মরী অসিগী য়ুম্ফম থোল্লি। প্রধান মন্ত্রী মোদীনা অহানবা ইন্দিয়া-নোর্দিক সম্মিৎকী থৌরমদা ২০১৮দা চৎখিবা স্বিদেনগী খোঙচৎ অদুদা নাকল অনিদগী জোইন্ত এক্সন প্লান মখল কয়ামরুম পাইখৎনবা অমসুং জোইন্ত ইনোবেসন পার্তনরশিপ অমা খুৎয়েক পীনখি। ঙসিগী মীফম অসিদা লুচিংবা অনিনা ঐখোয়গী বাইলেতরেল পার্তনরশিপকী খুমাং চাউশিল্লিবা অদুবু য়েংশিনখি। মখোয়না লীদ আই.তি. ইনিসিএতিবতা খুমাং চাউশিল্লিবা অদুদা অপেনবা ফোঙদোকখি। মসি লো-কার্বন ইকনোমীগী মাইকৈদা মালেমগী খ্বাইদগী লুম্বা গ্রীনহাউস গ্যাস (জি.ঐস.জি.) থাদোরকপা ইন্দস্ত্রীশিংবু লুচিংবদা মতেং পাংনবা সেপ্তেম্বর ২০১৯দা পাংথোকখিবা য়ু.এন. ক্লাইমেৎ এক্সন সম্মিত্তা ইন্দস্ত্রী ত্রাঞ্জিসন (লীদআই.তি.)দা লীদর্শীপ গ্রুপ অমা শেম্নবা ভারত-স্বিদেনগী অপুনবা গ্লোবল ইনিসিএতিব অমনি। মসিগী মেম্বরশীপ অসি লৈবাক ১৬ অমসুং কম্পনী ১৯গা লোয়ননা হৌজিক ৩৫ শুরে। লুচিংবা অনিনা ইনোবেসন, ক্লাইমেৎ তেক্নোলোজী, ক্লাইমেৎ এক্সন, গ্রীন হাইদ্রোজেন, স্পেস, দিফেন্স, সিভিল, এভিএসন, আর্কতিক, পোলর রিসর্চ, সস্তেনেবল মাইনিং অমসুং ললোল ইতিক অমসুং শেন্মীৎলোনগী মরিশিংগুম্বা লমশিংদা কোওপরেসন পীনবা হেনগৎহন্নবা ওইথোকপা য়াবশিংগী মতাংদা খন্নখি। রিজনেল অমসুং গ্লোবল দিভেলপমেন্তশিংদসু খন্ন-নৈনবা পাঙথোকখি।
প্রধান মন্ত্রীনা বালীদা জি-২০ সম্মিৎ পাঙথোক্লিঙৈ মনুংদা নাকলদা য়ু.এস.এ.গী রাস্ত্রপতিগা উনবা

প্রধান মন্ত্রী শ্রী নরেন্দ্র মোদীনা ঙসি বালীদা পাঙথোক্লিবা জি-২০ লীদর্স সম্মিৎকী নাকলদা য়ু.এস.এ.গী ঐচ.ই. শ্রী জোসেফ আর. বাইদনগা উনখ্রে। মখোয়না ক্রিতিকেল অমসুং ইমর্জীং তেক্নোলোজীশিং, এদভান্স কম্প্যুতিং, আর্তিফিসিএল ইন্তেলিজেন্স অসিগুম্বা ফ্যুচর ওরিয়েন্তেদ সেক্তরশিংদা তেংবাং পীনবা য়াওনা ইন্দিয়া – য়ু.এস. স্ত্রেতেজিক পার্তনরশিপ হেন্না চেৎশিনহন্নবা য়েংশিনখি। মখোয়না ক্বাদ, আই.২.য়ু.২. অসিগুম্বা অনৌবা গ্রুপিংশিংদা ভারত অমসুং য়ু.এস.কী মরক্তা তেংবাং পীনরিবা অসিদা অপেনবা ফোঙদোকখি। লুচিংবা অনিনা তোপিকেল অমসুং রিজনেল দিবেলপমেন্তশিংগী মতাংদা খন্নখি। পি.এম. মোদীনা রাস্ত্রপতি বাইদনবু মহাক্না ইন্দিয়া-য়ু.এস. পার্তনরশিপ মপাঙ্গল কনখৎহন্নবগীদমক লেপ্পা লৈতনা তেংবাং পীখিবগীদমক থাগৎপা ফোঙদোকখি। মহাক্না লৈবাক অনিমক্না ভারতকী জি-২০ প্রসিদেন্সী মনুংদা কোওর্দিনেসন নীংথিনা পীনগনি হায়বগী থাজবা ফোঙদোকখি।
মন্ত্রীমন্দলনা ভারত অমসুং মেসিদোনিয়াগী মরক্তা হকশেলগী লমদা মতেং পীননবা এম ও য়ুদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মেসিদোনিয়াগী মরক্তা হকশেলগী লমদা মতেং পীননবা মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীনবদা অয়াবা পীখ্রে । এম ও য়ু অসিনা মখাদা পীরিবা কোওপরেসনগী লমশিং অসি কোন্সিল্লি:- হকশেলদা হ্যুমেন রিসোর্সশিংগী কেপাসিতী বিলদিং অমসুং অতেনবা মতমগী ত্রেনিং; মেদিকেল দোক্তরশিং, ওফিসিয়েলশিং, অতোপ্পা হেল্থ প্রোফেস্নেলশিং অমসুং এক্সপার্তশিংগী একচেঞ্জ অমসুং ত্রেনিং; হ্যুমেন রিসোর্সশিংগী দিবলপমেন্ত অমসুং হেল্থ ক্যার ফেসিলিতীশিং শেমগৎপদা মতেং; নাকল অনিমক্না ৱারেপ লৌরবা কোওপরেসনগী লমদা অতোপ্পা অমা হেক্তা । মখা তানা পাকথোক চাওথোকহন্নবা ৱার্কিং গ্রুপ অমা শেমগৎলগনি ।
মন্ত্রীমন্দলনা তুরিজমগী লমদা তেংবাং পীনবা হেনগৎহন্নবগীদমক ভারত অমসুং মাল্তাগী মরক্তা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীগী লুচীং মখাদা কেন্দ্রগী মন্ত্রীমন্দলনা তুরিজমগী লমদা তেংবাং পীনবা হেনগৎহন্নবগীদমক ভারত অমসুং মাল্তাগী মরক্তা তৌনবা য়ানা চেরোল (এম.ও.য়ু.)দা অয়াবা পীখ্রে। এম.ও.য়ু. অসিদা মাল্তাগী রাস্ত্রপতিনা ভারত্তা লাক্কদৌরিবা মহাক্কী খোংচৎ মনুংদা খুৎয়েক পীনগনি। মরুওইবা শক্তমশিং:- এম.ও.য়ু. অসিগী মরু ওইবা পান্দমশিং মখাদা পীরিঃ- ১. লৈবাক অনিমক্তা তুরিজম ইন্দস্ত্রীগী মগুন লৈবা মফম হেনগৎহনবা, ২. ভারত অমসুং মাল্তাগী লমদম ফাওদুনা মালেম পুম্নমক্তগী তুরিস্তশিং লৈবাক অনি অসিদা, লাকপা হেনগৎহনবা ৩. তুরিজমদা হ্যুমেন রিসোর্স দিবেলপমেন্ত লোইননা লৈবাক অনিমক্তা লম কোইবগা মরি লৈনবা ইন্দস্ত্রীদা পুক্নীং থৌগৎপা, ৪. অনৌবা তুরিজমদা থৌদাং য়াবা, মহৌশাগী অমসুং খুৎশেমগী ওইবা নাৎকী লন-থুমগী থোংদা তুরিজম ফংহনবা, তুং কোইগদবা তুরিজমগী চাউখৎ-থৌরাং অমসুং ই-পাউগী তেক্নোলোজী শিজিন্নবা। ৫. লৈবাক অনিগী মীয়ামগী মরক্তা লৈনরিবা মরি হেনগৎহন্নবগী পাম্বৈ ওইনা তুরিজম্বু শকখঙবা। কান্নবাঃ এম.ও.য়ু. অসিদগী লৈবাক অনি অসিদা তুরিজমগী লমদা তেংবাং পীনবগী ইন্সতিত্যুস্নেল মেকানিজম শেম্বদা মতেং ওইরগনি। মসিদগী ভারতনা মাল্তাদগী লাক্কদবা মীরমগী তুরিস্তশিংদগী কান্নবা ফংবা ঙম্লগনি। মদুনা মরম ওইদুনা শেনমিৎলোনগী চাউখৎপা অমসুং থবক ফংনীংঙাইগী মরম অমা ওইরগনি। এম.ও.য়ু. অসিদগী তেংবাং পীনবগী পাক চাউরবা ফ্রেমৱর্ক অমসুং তেংবাং পীনবগী লমশিংগী মনুংদা স্তেকহোল্দর পুম্নমক্তা কান্নবা ফংননবা কুইনা চৎনগদবা তুরিজমগী ফিভম অমা শেম্লগনি। মসিদগী পান্দম অদু ফংননবা খ্বাইদগী ফবা থবকশিং য়াওহনবগী ওইথোকপশিং খঙবা ঙম্লগনি।।
শ্রী গুরু তেগ বাহাদুর জিগী ৪০০শুবা মপোক কুমোনগী নিংশিং থৌরম (প্রকাশ পুরব) পাংথোকন্নবা শিনবা অৱাংবা থাক্কী কমিতিগী মিতিংদা পি.এম.না ময়ায় তাঙবল লৌখ্রে

প্রধান মন্ত্রী শ্রী নরেন্দ্র মোদীনা ঙসি শ্রী গুরু তেগ বাহাদুর জিগী ৪০০শুবা মপোক কুমোনগী নিংশিং থৌরম (প্রকাশ পুরব) পাংথোকনবা শিনবা অৱাংবা থাক্কী কমিতিগী মিতিংদা ময়ায় তাঙবল লৌখ্রে। মিতিং অসি ভিদিও কনফরেন্সকী খুত্থাংদা পাংথোকখি। মিতিং অসিদা শরুক য়ারিবশিংনা প্রধান মন্ত্রীবু শ্রী গুরু তেগ বাহাদুর জিগী ৪০০শুবা মপোক কুমোন নিংশিং থৌরম প্রকাশ পুরবকী চাওনা থম্লিবা মিয়েং অসিবু থাগৎপা ফোংদোরক্লি। মখোয়না শ্রী গুরু তেগ বাহাদুর জিনা ধর্ম্মগী ওইবা নিং-খা তম্নবা হোৎনবদা মহাক্না লৌবিরম্বা থৌদাংশিং অমসুং মহাক্কী কৎথোকখিবশিংবু নিংশিংখি। শরুক য়ারিবশিংনা নিংশিং থৌরম অসিগীদমক অপাম্বা ৱাফম অমসুং পাউতাক কয়া অমা পীনরকখি অমসুং মহাক্কী পুন্সিদা লৌখিবা শক্লোন কয়া অমবু উৎপা তঙাইফদবা লৈ হায়না পুথোকখি। য়ুনিয়ন হোম মিনিস্তরনা হায়খি মদুদি পুন্না হোৎনমিন্নদুনা শ্রী গুরু তেগ বাহাদুর জিগী পাওজেল অসি মীপুম খুদিংদা য়ৌহনগদবনি হায়খি। কলচরেলগী সেক্রেতরীনা নিংশিং থৌরম অসিগীদমক ৱাফম কয়া অমা উৎখি। মিতিং অসিদা ৱা ঙাংলদুনা প্রধান মন্ত্রীনা শরুক য়ারিবশিংবু মখোয়না থম্লক্লিবা ৱাফমশিং অসিদা থাগৎপা ফোংদোকখি। মহাক্না হায়খি মদুদি শ্রী গুরু তেগ বাহাদুর জিগী ৪০০শুবা মপোক কুমোন নিংশিং থৌরম অসি লাইনিং লাইশোন্দা পুক্নিং চংবা অমসুং মমা লৈবাক্কীদমক থৱায় য়াওবা মীওইনি হায়খি। মহাক্না শ্রী গুরু তেগ বাহাদুর জিনা তম্বীরম্বা অমসুং মহাক্কী পুন্সিদা তমজনিঙাই ওইবশিং তমখি অমসুং ঐখোয় পুম্বা মহাক্না চিংদুনা পুবিরকপনি হায়রি। মহাক্না উৎখি মদুদি হৌজিক লৈরিবা নহা ওইরিবা মীরোল অসি মসিগী পারাশিং অসিগী মরুওইবা খঙহনবা অমা মথৌ তাই অমসুং দিজিতেলগী মতেংনা মালেম অসিগী নহা ওইরিবা মীরোলশিংদা পাওজেল অসি শন্দোকপদা লায়না থোক্কনি হায়রি। প্রধান মিনিস্তরনা হায় মদুদি সিখ গুরুগী চৎন লোনচৎ অসি মপুং ফাবা পুন্সিগী ওইবা ফিলোজোফী অমনি। ৫৫০শুবা শ্রী গুরু নানক দেব জিগী প্রকাশ পুরব, ৪০০শুবা শ্রী গুরু তেগ বাহাদুর জিগী প্রকাশ পুরব অমসুং ৩৫০শুবা শ্রী গুরু গোবিন্দ সিংহ জিগী প্রকাশ পুরব পাংথোকপগী খুদোংচাবা অমা ফংবা অসি সরকার অসিগী লাইবক ফবনি। মিতিং অসিগী খন্ন-নৈনবা অসি হেন্না মখা তারদুনা, প্রধান মন্ত্রীনা হায় মদুদি শ্রী গুরু তেগ বাহাদুর জিগী ৪০০শুবা মপোক কুমোন নিংশিং থৌরম অসিগী থৌরম পাংথোকপা অসিদা ঙম্লিবমখৈ মীয়াম্বু উন্নবিয়ু অমসুং চহি চুপ্পা থৌরম কয়া অমা শিনবিয়ু। মহাক্না হায়খি মদুদি শ্রী গুরু তেগ বাহাদুর জিগী পারা অসিদা নত্তনা গুরু পুম্বগী চৎন্নরীবশিং অসিদা শিনবিয়ু। মালেম অসিদা লৈরিবা সিখ কাংবু অমসুং অসিনা পাংথোক্লম্বা সমাজগী ওইবা থবকশিং অসি পুথোক্লদুনা প্রধান মন্ত্রীনা হায় মদুদি চপ চাবা রিসর্স অমসুং চে-চাংশিং সিখ চৎনবী অসিগীদমক থমগদবনি। মিতিং অসিদা শরুক য়ারিবশিংদি হান্না প্রধান মন্ত্রী ওইবিরম্বা দাঃ মনমোহন সিংহ; য়ুনিয়নগী হোম মিনিস্তর শ্রী অমিত শাহ; লোক সভাগী স্পিকর শ্রী ওম বির্লা; রাজ্য সভাগী দিপুতী চেয়রমেন শ্রী হরিবনচ; ওপোজিসনগী লুচিংবা, রাজ্য সভা, শ্রী মালিকার্জুন খার্গে; হারিয়ানাগী সি.এম. শ্রী মনোহর লাল; পঞ্জাবকী সি.এম. কেপ্তেইন অমিরিন্দর সিংহ; রাজস্থানগী সি.এম. শ্রী অশোক গেহলোত; প্রসিদেন্ত শিরোমানি গুরুদ্বারা পার্বন্দক কমিতি, অম্রিতসর, বিবি জাগির কৌর; এম.পি. শ্রী শুখবির সিংহ বাদল অমসুং শ্রী সুখদেব সিংহ ধিনশা; হান্নগী এম.পি. তার্লোচান্দ সিংহ; এম.দি. অমুল শ্রী আর.এস. সোধি; মমিং লৈরবা স্কোলার শ্রী অমর্জিৎ সিংহ গ্রেৱাল, অতৈশিং অসিনচিংবা।
প্রধান মন্ত্রীগী চৈন্নৈ খোংচৎ

প্রধান মন্ত্রী নরেন্দ্র মোদী ঙসি ইন্দিয়ন ইন্সতিত্যুৎ ওফ তেক্নোলোজী, মদ্রাসগী ৫৬শুবা কনভোকেসন্দা শরুক য়াননবা চেন্নৈদা থুংখ্রে। মহাক্না চেন্নৈ ইন্তর্নেস্নেল এয়রপোর্ত্তা মীদিয়াগী মীওইশিংদা ৱা ঙাংখি। থৌরম অদুদা মহাক্না হায়খি মদুদি ২০১৯গী মীখলগী মতুংদগী মসি মহাক্কী অহানবা চেন্নৈ খোংচৎনি। ঐহাক আই.আই.তি. মদ্রাসকী দাইমন্দ জুবলীগী থৌরমদা শরুক য়াননবা লাকপনি, অদুবু ঐবু ওকপীনবগীদমক অদোম অসুক্কী মতিক মশিং য়াম্না লাকপীবা অসি, ঐনা অদোম পুম্নমকপু থমোই শেংনা তৌবীমল খঙবা উৎচরি। হন্দক্তা ঐগী অমেরিকাগী খোংচত্তা ঐনা মফম অদুদা লৈবা ভারতকী কাংলুপশিংদা তমিল লোন্দা ৱারী শাখি অমসুং হায়খি মদুদি তমিল অসি মালেমগী খ্বাইদগী লিরবা লোন অমনি। মসিগী মতাংদা য়ু.এস.এ.গী মীদিয়াদা পাক শন্না নৈনখি। মহাক্না হায়খি মদুদি অমেরাকাগী খোংচৎ মনুংদা মসি ফাওরকখি মদুদি মালেম অসিনা য়াম্না থাজবগা লোইননা ভারতকী মাইকৈদা মিৎয়েং থম্লি অমসুং থাজবা অসি নোংম-নোংমগী হেনগৎলক্লি। হৌজিক লৈবাক অসিবু অচৌবা লৈবাক অমা ওইহনবতা নত্তনা মালেম অসিনা থম্লিবা থাজবা অসি মাই পাকহনবা ঙম্বরা হায়বদু য়েংবা অসিসু ঐখোয়গী থৌদাংনি। শ্রী মোদীনা হায়খি মদুদি থবক অসি কেন্দ্র সরকার খক্তা নত্তনা, ভারত মচা ক্রোর ১৩০গী থোংদা পাংথোকপা ঙমগদৌরিবনি। লৈবাক অসিগী লৈরক-কোন্সাং খুদিংমক্তগী, ভারত মচা খুদিংমক্না, লাইরববু ওইরো ইনাক খুনববু ওইরো, শহরবু ওইরো খুঙ্গংবু ওইরো, নহারোলবু ওইরো নত্ত্রগা অহল্লোনবু ওইরো, পুম্নমক্না হোৎনমিন্নরবতদা ওইবা ঙমগদৌরিবনি। মহাক্না হায়খি মদুদি মীয়াম্না শরুক য়াবদগী ঐখোয়না মাই পাকপা কয়া ফংখ্রে অমসুং মতৌ অসুম্না ঐখোয় সিঙ্গল য়ুজ প্লাস্তিক্তগী লৈবাক অসি কনগদবনি। মীওই খরনা মসিগী অরানবা ৱাহন্থোক পীরি মদুদি ঐনা ভারত অসি প্লাস্তিক শিজিন্নদবা পাম্মি, ঐ মসি হায়বা নত্তে, ঐনা শুপ্নগী মসি হায়বতনি, ‘লৈবাক অসিবু সিঙ্গল য়ুজ প্লাস্তিক্তগী নান্থোকহনবা পাম্মি।’ অসিগুম্বা প্লাস্তিক অদু শুপ্নগী অমুকখক শিজিন্নবা য়াই, অদুবু মসি তুংদা য়াম্না চাউবা সমস্যা থোকহল্লকই। ওক্তোবর ২দা, মহাত্মা গান্ধীগী ১৫০শুবা মপোক কুমওন্দা ঐখোয় পদয়াত্তা অমা পাংথোক্কনি অমসুং পদয়াত্রা অদুগী থোংদা গান্ধীগী ৱাখল্লোন অদু শন্দোক্কনি। মহাক্না হায়খি মদুদি, “ঐবু ওক্ননবগীদমক মশিং অসুক য়াম্না লেংবীরকপগীদমক ঐনা অদোম্বু অমুক্কা হন্না থাগৎচরি।” প্রধান মন্ত্রীনা আই.আই.তি.-মদ্রাস রিসর্স পার্ক্তা সিঙ্গাপুর ইন্দিয়া হেকাথোন ২০১৯দসু ৱা ঙাংগনি অমসুং মফম অদুদা পেবিলিয়ন্দা স্তার্তঅপশিংদসু চৎকনি। মহাক্না ইন্সতিত্যুৎকী স্তুদেন্ত এক্তিবিতী সেন্তরদা পাংথোক্কদবা কনভোকেসন্দসু ৱা ঙাংগনি।
পি.এম.না প্রজাশিংদা মখোয়গী সোসিএল মীদিয়া দি.পি. অদুবু মচু অহুমগী ফিরাল ওইনা থম্নবা হায়খ্রে

প্রধান মন্ত্রী শ্রী নরেন্দ্র মোদীনা প্রজা পুম্নমক্তা মখোয়গী সোসিএল মীদিয়া দি.পি.শিং অদুবু মচু অহুমগী ফিরাল ওইনা থমদুনা হর ঘর তিরঙ্গাবু অপুনবা মীয়ামগী ইহৌ অমা ওইনা পালন তৌনবা হায়খ্রে। প্রধান মন্ত্রীনা ত্বিত তৌখি; “ঙসি ওগস্ত ২ অসি মরু ওইবা নুমিৎ অমনি! ঐখোয়না আজাদী কা অমৃত মহোৎসব পাঙথোক্লিবা মতম অসিদা ঐখোয়গী লৈবাক্না ঐখোয়গী মচু অহুমগী ফিরাল অসিবু নুংশিবা উৎলিবা অপুনবা ইহৌ, #HarGharTiranga পাঙথোক্নবা শেম-শাদুনা লৈরি। ঐহাক্কী সোসিএল মীদিয়া পেজশিংদা ঐহাক্কী দি.পি. শিন্দোকখ্রে অমসুং ময়ামদসু শিন্দোকপীনবা ঐহাক্না হায়জরি।”
ওরিশাগী এরিএল সর্ভেগী মতুংদা পী.এম. মোদীনা পীখিবা ৱারোলগী  ইংলিশকী ৱাহন্থোক

নাকন অমদা মালেম অসিনা কোরোনা ভাইরসতগী পুন্সি কন্নবা লান্থেংনরি। হায়রিবা অৱাবগী পুংফম অসিদা কেন্দ্র সরকারনা স্তেৎ সরকারশিংগী বিভাগ পুম্নমক অমসুং মীয়াম পুম্নমক হৌখিবা থা অনি মখায় অসিদা কোরোনা ভাইরসকী মায়োক্তা লান্থেংনবদা শরুক য়ারি। হায়রিবা পুংফম অসিদা সাইক্লোনগী মওং অমদা য়াম্না চাউবা অৱাবা অমা কাহেন্না শাথিবা সাক্লোন অমা মিৎয়েং চংগদবা ৱাফম অমা ওইরি। মসিনা বঙ্গালদগী হুমজিন্দ্রিঙৈদা অমাং অতা কয়াম থোকহনখ্রবগে হায়বা অসিসু মিৎয়েং চংগদবা ৱাফম অমা ওইরি। ওরিশা অসি ইন্সতিত্যুসনেলাইজ তৌরবা শিল-লাংবশিংগী মতেংনা অমসুং খুঙ্গংশিংদা মীয়াম্না করি তৌগদগে হায়বা ৱাখল লোনগী মতেংনা থৱাই কয়ামরুম কনবদা চাউনা মায় পাকখ্রে। ওরিশাগী মীয়াম, এদমিনিস্ত্রেসন অমসুং ওরিশাগী মুখ্যমন্ত্রী শ্রী নবিন বাবু অমসুং মহাক্কী তীম্বু হন্না হন্না থাগৎপা ফোংদোক্লি। অদুম ওইনমক অসিগুম্বা মহৌশাগী ওইবা অচৌবা অমাং অতা অমা লাকপদা লন্থুম কয়ামরুম মাংই। ওরিশাগী অমাং অতা অসি নোংচুপ বঙ্গালগা চাংদম্নবদা কাহেনবা অমদি ওইদ্রে অদুবু মসিনা স্তেৎ লান্থোকখিবদা অকায় অতোই কয়া থম্লম্মি। মসি অৱাবা অমনি। অদুগা য়ুম-কৈ, লৌউ শিংউ, পাৱর, কম্ম্যুনিকেসন অমসুং ইনফ্রাস্ত্রকচরদা মাংহন তাকহনবা অদু ঐনা মপুংফানা ঙসি য়েংশিল্লি। স্তেৎ সরকারনসু ঐগী মমাংদা হান্না ফংবা অকুপ্পা ৱারোল পুম্বা পুখৎলকখ্রে। এসেসমেন্তকী মতুংদা কেন্দ্র সরকারনা অথুবদা স্তেৎ সরকারদগী রিপোর্ত ফংলগনি। কেন্দ্র সরকারকী তীম অমসুং মফম অসিদা থুনা য়ৌরক্লগনি অমসুং ফিভম পুম্বা য়েংশিল্লবা মতুংদা থবক অমসুং মতম কুইনা চৎকদবা তেংবাংগা মরী লৈনবা মতেংশিং, রেস্তোরেসন অমসুং রিহেবিলিতেসন পীরগনি। হায়রিবশিং অসিদা অহানবা মিৎয়েং চংলগা থবক পাইখৎপা হৌরগনি। খুদক্কী ওইবা মতেংশিং লৈ হায়বা পুক্নিংদা থম্লগা ভারত সরকারগী মায়কৈদগী এদভান্স ওইনা লুপা করোর ৫০০ পীনবা ঐখোয়না ৱারেপ লৌরে। অদুগা লেমহৌরিবা মথৌ তাবশিং অসি লোইশিল্লবা মতুংদা রিহেবিলিতেসনগী মপুংফাবা থৌরাং পাইখৎলগনি, ভারত সরকারনা স্তেৎ সরকারগা খুৎশম্নরগা ওরিশাগী চাউখৎ খোংথাংগী লম্বীদা অমসুং স্তেৎ অসিনা অৱাবা অসিদগী কোক্নবা হোৎনবদা মতেং পাংগনি।
পি.এম.না নবেম্বর ২৬তা কন্সতিত্যুসন দে থৌরমদা শরুক য়াগদৌরি

১৯৪৯দা কন্সতিতুয়েন্ত এসেমব্লীনা কন্সতিত্যুসন ওফ ইন্দিয়া লৌখিবা নিংশিংনবা নবেম্বর ২৬তা লৈবাক অসিনা কন্সতিত্যুসন দে থৌরম পাংথোক্কদৌরি। প্রধান মন্ত্রীগী মিৎয়েংদা য়ুম্ফম ওইদুনা পুৱারী ওইরবা নুমিৎ অসিবু খঙননবা কন্সতিত্যুসন দে থৌরম পাংথোকপা অসি ২০১৫দগী হৌখি। মিৎয়েং অসিগী হৌরকফম অসি ২০১০দা মতম অদুগী গুজরাতকী মুখ্য মন্ত্রী ওইবিরম্বা শ্রী নরেন্দ্র মোদীনা শিনখিবা “সম্বিধান গৌরব য়াত্র”দা হন্না য়েংবা য়াই। হন্দক্কী চহিগী কন্সতিত্যুসন দে থৌরমদগী শরুক অমা ওইনা, প্রধান মন্ত্রী শ্রী নরেন্দ্র মোদীনা ২০২১গী নবেম্বর ২৬তা পার্লিয়ামেন্ত অমসুং বিগ্যান ভবন্দা শিল্লিবা থৌরমশিং অসিদা শরুক য়াগনি। পার্লিয়ামেন্তদা শিল্লিবা থৌরম অসি অয়ুক্কী পুং ১১ তাবা মতমদা হৌগনি অমসুং পার্লিয়ামেন্তকী সেন্ত্রেল হোলদা পাংথোক্কনি। হায়রিবা অসিদা ইকাই খুম্নজরিবা রাস্ত্রপতি, উপ রাস্ত্রপতি, প্রধান মন্ত্রী অমসুং লোক সভাগী স্পিকরনা ৱা ঙাংগনি। ইকাই খুম্নজরিবা রাস্ত্রপতিনা ৱা ঙাংলবা মতুংদা, লৈবাক মীয়াম্না লাইবতা পুন্না কন্সতিত্যুসনগী প্রিএম্বল পাথোক্কনি। ইকাই খুম্নজরিবা রাস্ত্রপতিনা কন্সতিতুয়েন্ত এসেমব্লী দিবেতশিংগী দিজিতেল বর্জন, কন্সতিত্যুসন ওফ ইন্দিয়াগী কেলিগ্রাফ কোপীগী দিজিতেল বর্জন অমসুং কন্সতিত্যুসন ওফ ইন্দিয়াগী অপদেৎ তৌরবা বর্জন মসিদা হৌজিক ফাওবগী এমেন্দমেন্ত পুম্বা য়াওরবা হায়রিবশিং অসি পুথোক্কনি। মহাক্না ‘কন্সতিত্যুসনেল দেমোক্রেসীদা ওনলাইন কুইজ’সু হৌদোক্কনি। প্রধান মন্ত্রীনা নই দিল্লীগী, বিগ্যান ভবনগী প্লেনরী হোলদা নুংথিলগী পুং ৫:৩০ তাবা মতমদা সুপ্রিম কোর্তনা শিনবা নুমিৎ নিনিগী কন্সতিত্যুসন দে থৌরম হৌদোক্কনি। সুপ্রিম কোর্তকী জজেস পুম্নমক, হায় কোর্ত পুম্বগী চীফ জস্তিশ অমসুং খ্বায়দগী মকোক থোংবা পুনি জজশিং, সোলিসিতর জেনেরেল ওফ ইন্দিয়া, অমসুং লেগেল কাংলুপকী অতৈ মেম্বরশিংনা থৌরম অসিদা শরুক য়াগনি। প্রধান মন্ত্রীনা চীং-লেম্লবা মীতিন অসিদা ৱাসু ঙাংগনি।
মন্ত্রী-মন্দলনা মালদ্বীপকী অদ্দু সিতীদা অনৌবা কন্সুলেৎ জেনরেল ওফ ইন্দিয়া অমা হাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা পাঙথোকখিবা কেন্দ্রগী মন্ত্রী মন্দলনা ২০২১দা মালদ্বীপকী অদ্দু সিতীদা অনৌবা কন্সুলেৎ জেনরেল ওফ ইন্দিয়া অমা হাংদোকপদা অয়াবা পীখ্রে। ভারত অমসুং মালদ্বীপ অসি য়েংহৌঙৈদগী কাংলুপ, লোল, চৎনবী, লাইনিং অমসুং ললোন-ইতিক্কী মরী লৈনরি। ভারত সরকারগী ‘নেবরহুদ ফার্স্ত পোলিসী’ অমসুং ‘সগর’ (সেক্যুরিতী এন্দ গ্রোথ ফোর ওল ইন দি রিজন)গী বিজন অসিদা মালদ্বীপনা মরু ওইবা মফম অমা কনখি। অদ্দু সিতীদা কন্সুলেৎ জেনরেল অমা হাংদোকপনা মালদ্বীপতা ভারতকী দিপ্লোমেতিক্কী শক্তি হেনগৎহনবদা মতেং ওইগনি অমসুং মসিনা হৌজিক লৈরিবা অমসুং তুংদা তৌরক্কদবা থবক্কী থাক অদুবু মানহনবা ঙমগনি। প্রধান মন্ত্রী মোদী অমসুং রাস্ত্রপতি সোলিগী লিচিং মখাদা বাইলেতরেলগী মরীগী খোঙজেল অমসুং পাঙ্গল অসি অমুক্তা ওইখিদ্রিবা থাকশিং য়ৌবা ঙমখ্রে। মসি ঐখোয়গী লৈবাক্কী চাউখৎ-থৌরাং নত্ত্রগা ‘সবকা সাথ সবকা বিকাস’ অসিদা মীৎয়েং থম্নবা হোৎনরিবা অসিগী মাইকৈদা চাংশিল্লিবা খোঙথাং অমসু ওইরি। ভারতকী দিপ্লোমেতিক শক্তি হেনগৎহনবনা ভারতকী কম্পনীশিংগী মার্কেৎ এক্সেস ফংহনগনি অমসুং ভারতকী গুদস অমসুং সর্ভিসেস এক্সপোর্ত তৌবা হেনগৎহনগনি। মসিনা ঐখোয়গী মরোমদোম লেপচবা ভারত নত্ত্রগা ‘আত্মনির্ভর ভারত’কী পান্দম অসিগী মখাদা দোমেস্তিক প্রদক্সন অমসুং ইম্পোইমেন্তদা হকথেংননা শাফু অমা পীরগনি।
প্রধান মন্ত্রীনা পুলৱামা এতেক্কী অথৌবশিংদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা হৌখিবা চহীদা কিনীংঙাই ওইরবা পুলৱামা এতেক্তা থৱায় থাখ্রবা থৌনা ফরবা অথৌবশিংবু ঙসি ইকায় খুম্নবা উৎখ্রে। ত্বিতরদা মহাক্না হায়খি, “অথৌবশিং অসি ঐখোয়গী লৈবাক্কী সেবা অমসুং রক্ষাগীদমক মশাগী থৱায় থখিবা অদুগুম্লবা থোইদোক হেন্দোকপা মীওইশিংনি। মখোয়না লৈবাক্কীদমক থৱায় থাখিবা অদু ভারতনা কৈদৌনুংদা কাওররোই।”